Publication: Magyar Közlöny
Issue: MK-2004-39 (Year: 2004, Number: 39)
Era: 2004-2010
Section: szervek hivatásos állományú tagjainak szolgálati viszonyáról szóló 1996. évi XLIII. törvény (Hszt.) 59. § (1) bekezdés
Paragraph Index: 1409

1. Az M6 autópálya volt Metallochemia gyáregységet érintõ szakaszán az autópálya építéséhez kapcsolható kármentesítési tevékenységeket és az autópálya nyomvonalán a környezeti, mûszaki védelmi rendszer kialakítását kormányzati beruházásként kell megvalósítani. A program pénzügyi forrása részben a Nemzeti Autópálya Rt. (a továbbiakban: NA Rt.) által az útépítéshez felhasználásra kerülõ salakanyag ellenértékeként és az egyéb munkálatokért kifizetett összeg, valamint a Környezetvédelmi és Vízügyi Minisztérium (a továbbiakban: KvVM) fejezetben biztosított központi beruházási elõirányzatból, továbbá a központi költségvetés elõirányzatából tevõdik össze. A 2004. évben az általános tartalékból 125 millió forint — amely egyben forrása a tulajdonjog megszerzésével kapcsolatos költségeknek is — a Kincstári Vagyoni Igazgatóság (a továbbiakban: KVI) részére a fejezeti kezelésû elõirányzatok között kormányzati beruházásra kerül átcsoportosításra. A 2005—2008. években a központi beruházás elõirányzatát az éves költségvetésekben kell megtervezni. Az NA Rt. kifizetéseinek forrása a Gazdasági és Közlekedési Minisztérium fejezetben szereplõ gyorsforgalmi úthálózat program elõirányzata. Felelõs: pénzügyminiszter, gazdasági és közlekedési miniszter környezetvédelmi és vízügyi miniszter Határidõ: folyamatos

Source: https://magyarkozlony.hu/hivatalos-lapok/96120957450073df672f78fa10bc28886f06752b/dokumentumok/a03f65cfc2c6ee0687558d4a82cfdff2e07c8480/letoltes